CELEX: 32012D0516
Language: et
Date: 2012-09-24 00:00:00
Title: Nõukogu rakendusotsus 2012/516/ÜVJP, 24. september 2012 , millega rakendatakse nõukogu otsust 2012/285/ÜVJP, mis käsitleb teatavate Guinea-Bissau Vabariigi rahu, julgeolekut või stabiilsust ohustavate isikute, üksuste ja asutuste vastu suunatud piiravaid meetmeid

25.9.2012   
            
            
               ET
            
            
               Euroopa Liidu Teataja
            
            
               L 257/20
            
         NÕUKOGU RAKENDUSOTSUS 2012/516/ÜVJP,
   24. september 2012,
   millega rakendatakse nõukogu otsust 2012/285/ÜVJP, mis käsitleb teatavate Guinea-Bissau Vabariigi rahu, julgeolekut või stabiilsust ohustavate isikute, üksuste ja asutuste vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut,
   võttes arvesse nõukogu otsust 2012/285/ÜVJP, (1) eriti selle artiklit 3,
   ning arvestades järgmist:
   
               (1)
            
            
               Nõukogu võttis 31. mail 2012. aastal vastu otsuse 2012/285/ÜVJP.
            
         
               (2)
            
            
               ÜRO Julgeolekunõukogu resolutsiooniga 2048 (2012) asutatud ÜRO Julgeolekunõukogu komitee otsuse kohaselt tuleks kuus isikut otsuse 2012/285/ÜVJP II lisas esitatud loetelust välja jätta ning nad tuleks kanda I lisas esitatud isikute ja üksuste loetellu. Lisaks on vaja muuta neid isikuid käsitlevaid kandeid.
            
         
               (3)
            
            
               Seepärast tuleks vastavalt muuta otsuse 2012/285/ÜVJP I ja II lisas esitatud loetelusid,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisas loetletud isikud jäetakse välja otsuse 2012/285/ÜVJP II lisas esitatud loetelust. Nimetatud isikud kantakse otsuse 2012/285/ÜVJP I lisas esitatud loetellu ning vastavaid kandeid muudetakse käesoleva otsuse lisas esitatud kannetega.
   Artikkel 2
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 24. september 2012
      
         
            Nõukogu nimel
         
         
            eesistuja
         
         A. D. MAVROYIANNIS
      
   
   
      (1)  ELT L 142, 1.6.2012, lk 36.
   
      LISA
      
         ARTIKLIS 1 OSUTATUD ISIKUD
      
      
                   
               
               
                  Nimi
               
               
                  Identifitseeriv teave (sünnikuupäev ja -koht, passi/isikutunnistuse number jne)
               
               
                  Loetellu kandmise põhjused
               
            
                  1.
               
               
                  Kapten (merevägi) Sanhá CLUSSÉ
               
               
                  Kodakondsus: Guinea-Bissau
                  Sünnikuupäev: 28.9.1965
                  Vanemad: Clusse Mutcha ja Dalu Imbungue
                  Ametinimetus: mereväe staabiülema kohusetäitja
                  Pass: SA 0000515
                  Väljaandmise kuupäev: 8.12.2003
                  Väljaandmise koht: Guinea-Bissau
                  Kehtivuse lõppemise kuupäev: 29.8.2013
               
               
                  12. aprilli 2012. aasta riigipöörde eest vastutuse võtnud hunta „Military Command” liige. Väga tihedalt seotud António Injaiga. Sanhá Clussé osales „Military Commandi” delegatsioonis, mis kohtus 26. aprillil 2012. aastal Abidjanis ECOWASiga.
               
            
                  2.
               
               
                  Kolonel Cranha DANFÁ
               
               
                  Kodakondsus: Guinea-Bissau
                  Sünnikuupäev: 5.3.1957
                  Ametinimetus: relvajõudude ühendstaabi operatsioonide juht
                  Pass: AAIN29392
                  Väljaandmise kuupäev: 29.9.2011
                  Väljaandmise koht: Guinea-Bissau
                  Kehtivuse lõppemise kuupäev: 29.9.2016
               
               
                  12. aprilli 2012. aasta riigipöörde eest vastutuse võtnud hunta „Military Command” liige. Relvajõudude staabiülema António Injai lähedane nõunik.
               
            
                  3.
               
               
                  Major Idrissa DJALÓ
               
               
                  Kodakondsus: Guinea-Bissau
                  Sünnikuupäev: 6.1.1962
                  Ametinimetus: relvajõudude staabiülema protokollinõunik
               
               
                  12. aprilli 2012. aasta riigipöörde eest vastutuse võtnud hunta „Military Command” kontaktisik ja üks selle aktiivseimatest liikmetest. Ta oli üks esimestest ohvitseridest, kes väljendas avalikult poolehoidu huntale „Military Command”, allkirjastades ühe nende esimestest kommünikeedest (nr 5, kuupäevaga 13. aprill 2012). Major Djaló kuulub ka sõjaväeluure teenistusse.
               
            
                  4.
               
               
                  Kolonelleitnant Tchipa NA BIDON
               
               
                  Kodakondsus: Guinea-Bissau
                  Sünnikuupäev: 28.5.1954
                  Vanemad: „Nabidom”
                  Ametinimetus: luureteenistuse ülem
                  Pass: diplomaatiline pass DA0001564
                  Väljaandmise kuupäev: 30.11.2005
                  Väljaandmise koht: Guinea-Bissau
                  Kehtivuse lõppemise kuupäev: 15.5.2011
               
               
                  12. aprilli 2012. aasta riigipöörde eest vastutuse võtnud hunta „Military Command” liige.
               
            
                  5.
               
               
                  Kolonelleitnant Tcham NA MAN (teise nimega Namam)
               
               
                  Kodakondsus: Guinea-Bissau
                  Sünnikuupäev: 27.2.1953
                  Vanemad: Biute Naman ja Ndjade Na Noa
                  Ametinimetus: relvajõudude sõjaväehaigla juht
                  Pass: SA0002264
                  Väljaandmise kuupäev: 24.7.2006
                  Väljaandmise koht: Guinea-Bissau
                  Kehtivuse lõppemise kuupäev: 23.7.2009
               
               
                  12. aprilli 2012. aasta riigipöörde eest vastutuse võtnud hunta „Military Command” liige. Sõjaväe kõrgema väejuhatuse (Guinea-Bissau relvajõudude hierarhia kõrgeima lüli) liige.
               
            
                  6.
               
               
                  Kolonelleitnant Júlio NHATE
               
               
                  Kodakondsus: Guinea-Bissau
                  Sünnikuupäev: 28.9.1965
                  Ametinimetus: langevarjurügemendi ülem
               
               
                  12. aprilli 2012. aasta riigipöörde eest vastutuse võtnud hunta „Military Command” liige. Kolonelleitnant Júlio Nhate on António Injai ustav liitlane ning oluliselt vastutav 12. aprilli 2012. aasta riigipöörde eest, kuna juhtis sõjaväelist operatsiooni.